Document ID: 31986R0123

NEUVOSTON ASETUS (ETY, EURATOM, EHTY) N:o 123/86,
annettu 20 päivänä tammikuuta 1986,
toimielinten jäsenille ja muulle henkilöstölle myönnettävien kulkulupien muodon määräämisestä annetun neuvoston asetuksen (EHTY, ETY, Euratom) N:o 1826/69 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen liitteenä olevan Euroopan yhteisöjen erioikeuksista ja vapauksista tehdyn pöytäkirjan 7 artiklan 1 kohdan,
sekä katsoo, että
asetuksen (EHTY, ETY, Euratom) N:o 1826/69 ()sellaisena kuin se on viimeksi muutettuna asetuksella (ETY, Euratom, EHTY) N:o 3288/80 () mukaan toimielinten jäsenille ja muulle henkilöstölle myönnetyt kulkuluvat laaditaan seitsemällä kielellä, ja
Euroopan yhteisöjen laajenemisen seurauksena on aiheellista laatia kulkuluvat yhdeksällä kielellä ja sen vuoksi mukauttaa asetuksen N:o 1826/69 liitteessä esitettyä kulkulupamallia,
ON ANTANUT TÄMÄN ASETUKSEN:
1 artikla
Korvataan asetuksen (EHTY, ETY, Euratom) N:o 1826/69 liite sellaisena toisintona kuin se on vahvistettuna asetuksella (ETY, Euratom, EHTY) N:o 3288/80 tämän asetuksen liitteellä.
2 artikla
Voimassa olevat kulkuluvat pysyvät voimassa, kunnes kulkuluvat myönnetään tämän asetuksen mukaan.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä tammikuuta 1986.

Labels: 11
15